แวะเวียนไปหลายครั้ง แต่ไม่มีโอกาสได้เขียนรีวิวถึงร้านนี้สักที ครั้งนี้มีโอกาสไปแล้วไม่ลืมว่าจะทำรีวิว ถึงได้ฤกษ์ลงมือ

ร้านBARN HOUSE PIZZERIA อยู่ภายในสิงห์ปาร์ค บริเวณหอคอยZip line ร้านจะอยู่ชั้นล่าง 

บริเวณของร้านจะมีทั้งแบบลานOutdoor ที่สามารถนั่งรับลมเสพบรรยากาศได้โล่ง โปร่งสบาย ถัดจากลานด้านนอกจะเป็นที่นั่งริมระเบียง โซนนี้จะมีโต๊ะใหญ่สำหรับผู้ที่มาเป็นแก๊งค์หลายๆคน จะด้านหน้าที่อยู่หน้าครัว สามารถดูวิวเขาและดูเชฟทำครัวได้พร้อมกัน และริมระเบียงด้านในที่จะเป็นโต๊ะแบบโซฟา สำหรับคนที่ไม่ชอบความพลุกพล่านมากนัก และอีกโซน จะเป็นที่นั่งในร้าน ด้านในจะมีร้านขายนมแบรนด์ดังFarm Designให้เลือกชิมหรือสั่งทานได้ บรรยากาศด้านในก็ไม่อึดอัด เพราะเปิดโล่ง และตกแต่งบรรยากาศเหมือนร้านคาเฟ่ในยุโรปเลย

สำหรับเมนูอาหาร เป็นอาหารอิตาเลี่ยนเป็นหลักค่ะ  ชื่อร้านมีคำว่าPizzariaแน่นอนว่า ที่ไม่ควรพลาดคือพิซซ่า นอกจากนี้ก็มีพวกสปาเก็ตตี้ สลัด ของทานเล่นให้เลือกทานอีกเยอะค่ะ 

วันที่ไป ไปกัน6คน เมนูที่สั่งได้แก่

- พิซซ่า 2ถาด หน้าพิซซ่ามีให้เลือกประมาณ12-14หน้า ถ้าจำไม่ผิด เลือกสั่งหน้า แซลมอนรมควันและชีส อีกถาดเป็น หน้าไส้กรอกอิตาเลียน (ปล.จำชื่อแน่ๆไม่ได้ค่ะ มัวแต่ละลานตา+ความหิว ลืมถ่ายเมนูมาเลย 5555)

 พิซซ่าที่นี่อบในเตาถ่านค่ะ แป๊บเดียวไม่ถึง30นาที พิซซ่าก็ถูกเสิร์ฟมาที่โต๊ะ พิซซ่า1ถาด จะแบ่งมาเป็น8ชิ้น เป็นพิซซ่าแป้งบางกรอบ รสชาติอิตาเลี่ยนเข้มข้น ถูกปากคนไทยแน่นอน หน้าแซลม่อนรมควัน ชิ้นแซลม่อนแผ่นใหญ่แปะมาครบทุกชิ้น ซอสมะเขือเทศที่อยู่ในแผ่นพิซซ่ารสชาติสดชื่น ได้รสมะเขือแท้ๆ และมีเนยสดแบบวิปครีมโปะบนแต่ละแผ่น ทานตอนที่เสิร์ฟมาร้อนๆ ชีสยืดๆนี่ ฟินไปเลย 

ส่วนหน้าไส้กรอกอิตาเลี่ยน เครื่องที่อยู่บนหน้าพิซซ่าใส่มาลงตัวดี ไส้กรอกแน่นกรุบรสเข้มเต็มเครื่องมากๆมีรสเผ็ดนิดๆ ใครที่ไม่ชอบทานเลี่ยน หน้านี้โอเคเลย

ราคา300฿/ถาด ทุกหน้าค่ะ

-สปาเก็ตตี้เบค่อนผัดกระเทียมน้ำมันมะกอก ถ้าจำราคาไม่ผิด160฿มั้ง จานนี้ถูกใจคุณแม่มากกกกก เบคอนทอดมากึ่งกรอบแต่ไม่แข็ง สปาเก็ตตี้ต้มมาสุกกำลังพอดีไม่เละ รสชาติเค็มนิดๆ มันๆ เผ็ดนิดๆทานไปเพลินๆ หมดจานไม่รู้ตัว

-ซีซาร์สลัดไก่อบ ราคาน่าจะ150฿ ผักไฮโดรโปรนิกสดๆ กรอบ กับน้ำสลัดและไก่อบชิ้นใหญ่ๆ รสชาติอร่อยดีเลยค่ะ ชีสที่โรสมาคือแน่นมาก คนชอบชีสน่าจะหลงรักเลย

มาสิงห์ปาร์คทั้งที เบียร์ก็ไม่ควรพลาด แต่เราดื่มไม่เป็นค่ะ แต่ที่นี่กลับมีเครื่องดื่มเบียร์ที่ไม่เมา และดื่มง่าย ให้เราได้มีโอกาสรู้จักกับเบียร์ครั้งแรก5555 
นั่นก็คือเบียร์ HOF ในป้ายโฆษณาว่า Non Alcohol อยากรู้ก็ต้องลอง ราคาจะมี2ขนาด แก้วเล็ก80฿ ใหญ่100฿ เราไม่เคยดื่มเบียร์ สำหรับเรารสชาติใช้ได้เลย มีกลิ่นหอมๆเหมือนข้าวบาร์เล่ย์ ไม่ขม แต่น้องชายที่ดื่มเบียร์จริงๆ บอกว่า แก้วนี้เกือบใช่ แต่ไม่ตอบโจทย์คอเบียร์ สงสัยHOF น่าจะเหมาะกับคนที่ไม่ชอบเบียร์ละอยากลองเบียร์มากกว่ามั้งเนอะ(ความคิดเห็นส่วนตัวนะคะ^^) น้องพนักงานที่นั่นบอกว่า HOFเป็นชื่อดอกไม้ที่ทางยุโรปนำมาทำเบียร์ชนิดนี้ค่ะ ส่วรที่รี่ก็อาจจะมีอย่างอื่นในสูตรเพื่อให้ดื่มง่ายขึ้นด้วย (ขอบคุณร้องที่ให้ข้อมูลนะคะ)

นอกจากเบียร์ ยังมีเครื่องดื่มอื่นๆด้วยนะคะ ราคาไม่แพงเลย พวกน้ำผลไม้ พวกเครื่องดื่มประเภทโซดา ก็มีให้เลือกเช่นกัน

สรุปที่สั่งไปมี
-พิซซ่า2ถาด
-สลัด 1จาน
-สปาเก็ตตี้1จาน
-HOF แก้วใหญ่2แก้ว
-โค้ก2ขวด สำหรับ3ที่
-น้ำมัลเบอร์รี่โซดา 1 แก้ว
-corona 1ขวด
ค่าเสียหาย 1,6xxบาท (ราคาอาหาร+Vat7%+Service Chg.10%)

สำหรับเรา ร้านเหมาะกับการมานั่งเพลินๆ จิบอะไรเย็นๆคุยกับเพื่อนๆหรือครอบครัว ชมบรรยากาศฟาร์ม และวิวเขากับพระอาทิตย์ตก ฟังเพลงชิลๆ รสชาติอาหารก็อร่อย ราคาก็สมเหตุสมผลอยู่กับสิ่งที่ได้รับค่ะ 

